કચ્છમાં દલિતોએ આ અંગે ભારે નારાજગી દર્શાવતા 14 એપ્રિલનાં રોજ સવારે 11 કલાકે કચ્છ જિલ્લાનાં સામખિયાળી હાઇવે બંધ કરવાનો કોલ આપતા સરકારની નિંદર ઉડાવવાની તૈયારીઓ કરી છે. જો કે દલિતોનું આ બાબતે કહેવુ છે કે અમે આ મામલે જિલ્લા કલેક્ટરને વિનંતી પૂર્વક 2 થી 4 ગામમાં 14 એપ્રિલ પહેલા કબજો સુનિશ્ચિત કરી આપવાની રજુઆત કરી હતી અને બાકીની જમીનોમાં કેટલો સમય લાગશે તેની ચોક્કસ બાહેધરી આપવાની વાત કરી હતી. પરંતુ અમારી જાણકારી મુજબ તે મામલે આજદિન સુધી કોઇ કાર્યવાહી કરવામાં આવી નથી. આ સમગ્ર મામલે દલિતોએ તંત્રને ઘેરી લેવાની પૂરી તૈયારીઓ કરી દીધી હોય તેવુ સુત્રો દ્વારા જાણવા મળેલ છે.